## Iepirkuma komisijas

2018. gada 20.novembra komisijas sēdē sniegtās atbildes uz uzdotajiem jautājumiem saistībā ar iepirkumu

Iepirkums Publisko iepirkumu likuma 9. panta kārtībā

“Interaktīvā e-apmācības moduļa izstrādes iegāde”

ESF projekta “Atbalsts bezdarbnieku izglītībai” Nr.7.1.1.0/15/I/001

Iepirkuma identifikācijas numurs – NVA 2018/27\_ESF

**Jautājums:**

2018. gada 17. oktobrī Nodarbinātības valsts aģentūras izsludināta iepirkuma “Interaktīvā e-apmācības moduļa izstrādes iegāde”, id. Nr. NVA 2018/27\_ESF nolikuma 23.1. apakšpunktā ir noteikts, ka Pretendentam jābūt iegūtai šādai pieredzei – “sniedzis vismaz trīs pēc satura un apjoma līdzvērtīgus elektronisko apmācību moduļu izveides pakalpojumus (pieredze interaktīvu lietotāju apmācību rīku izgatavošanā informācijas sistēmām, kurām ir ne mazāk kā 75 mācību ekrānformas ar orientējošo mācību moduļa apguves ilgumu piecas akadēmiskās stundas)”.  
  
Tehniskajā specifikācijā “PRIEKŠLIKUMS MINIMĀLAJAM E-APMĀCĪBAS MODUĻA TEMATISKAJAM SATURAM E-APMĀCĪBAS PROGRAMMAI” ir norādīts, ka Darba meklēšanas procesā  ir jāiekļauj 30 ekrāni, Laika plānošanā – 25 ekrāni, Stresa vadībā – 20 ekrāni, kas kopumā veido 75 ekrāni.

Vai pieredze tiks uzskatīta par atbilstošu, ja Pretendents piedāvās vienā līguma ietvaros izstrādātus projektus kas kopumā veido 75 mācību ekrānformas?

**Atbilde:**

Ņemot vērā iepirkuma nolikuma 23.1. punktā noteikto: “*sniedzis vismaz trīs* ***pēc*** *satura un* ***apjoma līdzvērtīgus*** *elektronisko apmācību moduļu izveides pakalpojumus (pieredze interaktīvu lietotāju apmācību rīku izgatavošanā informācijas sistēmām, kurām ir ne mazāk kā 75 mācību ekrānformas ar orientējošo mācību moduļa apguves ilgumu piecas akadēmiskās stundas*)*”* un iepirkuma nolikuma 1.pielikuma “Tehniskā specifikācija” 3.3. punktā noteikto “*e-apmācību moduļa saturs jāveido ne mazāk kā 75 mācību ekrānformas ar orientējošo mācību moduļa apguves ilgumu piecas akadēmiskās stundas, vismaz 15 % mācību ekrānu satur attēlus, 25% mācību ekrānu ietver video demonstrācijas, 10% mācību ekrānu ietver animācijas, 30% mācību ekrānu ietver dialogsimulācijas un 20% mācību ekrānu ietver teorētiskais skaidrojums”,* pretendenta pieredze par atbilstošu tiks uzskatīta, ja pretendents sniedzis vismaz trīs pēc apjoma līdzvērtīgus elektronisko apmācību moduļu izveides pakalpojumus un katrā no tiem ir ne mazāk par 75 mācību ekrānformām.